**Vedtægter for den lokale lederforening i BUPL Sydjylland.**

**Medlemmer**

§ 1. Den lokale lederforening består af lederne i den lokale fagforening, som er aktive medlemmer af BUPL, jf. ’Vedtægter for lederforeningen i BUPL’ § 2.

**Den lokale lederforening**

§ 2. Den lokale lederforenings bestyrelse varetager og formidler lokale lederinteresser og er bindeled til fagforeningsbestyrelsen og Lederforeningens bestyrelse.

**Stk. 2.** Medlemmerne af den lokale lederforenings bestyrelse vælges af og blandt

medlemmerne af den lokale lederforening.

**Stk. 3.** Den lokale fagforeningsbestyrelse skal understøtte de lokale ledermedlemmer,

den lokale lederforening og det lokale lederarbejde jf. BUPL’s love § 44 litra 8.

**Stk. 4.** Af og blandt den lokale lederforenings bestyrelsesmedlemmer vælges en repræsentant

til den lokale fagforeningsbestyrelse.

**Lokalt lederårsmøde**

§ 3. Den lokale fagforening afvikler i perioden 1. september til 15. oktober hvert eller

hvert andet år et lokalt lederårsmøde. Den lokale lederforening indkalder til årsmødet

på den lokale fagforenings hjemmeside samt gennem BUPL’s blad med angivelse af

tid, sted og dagsorden senest 3 uger før årsmødet.

**Stk. 2.** Fagforeningens bestyrelse kan beslutte frem mod BUPL’s kongres i 2022, såfremt

fagforeningens bestyrelse finder det påkrævet pga. tvungne omstændigheder,

at lade et lokalt lederårsmøde afholde digitalt. Dette skal ske ved indkaldelsen til lederårsmødet.

**Stk. 3.** I perioden frem til BUPL’s ordinære kongres i 2022, drøfter hovedbestyrelsen

muligheden for afholdelse af digitale lokale lederårsmøder efter 2022 med henblik på beslutning om, hvorvidt og under hvilke omstændigheder lokale lederårsmøder fremadrettet

kan afvikles digitalt.

**Stk. 4.** Dagsordenen for årsmødet skal mindst indeholde følgende punkter: Godkendelse

af formalia, bestyrelsens beretning, indkomne forslag og valg. Forslag, der

ønskes behandlet på årsmødet, fremsendes til den lokale lederforenings bestyrelse

senest 1 uge før årsmødet finder sted. Bestyrelsen offentliggør på den lokale fagforenings

hjemmeside endelig dagsorden senest 5 dage før årsmødet. Senest 14 dage

efter årsmødet lægger lederforeningen referatet, der er godkendt af dirigenten, på den

lokale fagforenings hjemmeside.

**Stk. 5.** På den lokale lederforenings årsmøde vælges i følgende rækkefølge:

a) Repræsentanten til lederforeningens bestyrelse, der tillige er kongresdelegeret for

lederforeningen

b) Formand for den lokale lederforening. Formanden kan samtidig beklæde posten som repræsentant til lederforeningens bestyrelse eller suppleant for denne.

c) Næstformand

d) De resterende medlemmer af den lokale lederforenings bestyrelse

e) Blandt de under d) valgte vælges suppleant(er) til lederforeningens bestyrelse.

f) Suppleanter til den lokale lederforening bestyrelse

g) Delegerede til lederforeningens landsmøde (vælges blandt medlemmerne af den

lokale lederforenings bestyrelse – har den lokale lederforening flere delegerede

end bestyrelsesmedlemmer, vælges de resterende delegerede først blandt

suppleanterne til den lokale lederforenings bestyrelse, dernæst blandt medlemmerne

i den lokale lederforening.)

h) Suppleanter for de landsmødedelegerede.

**Stk. 6.** Valgperioden er 2 år.

**Ekstraordinært årsmøde**

§ 4. Der holdes ekstraordinært årsmøde hvis den lokale bestyrelse finder det påkrævet

eller hvis 1/10 af medlemmerne fremsætter skriftlig begæring over for den lokale lederforenings bestyrelse med angivelse af dagsorden. Der skal indkaldes skriftligt med

mindst 5 hverdages varsel med angivelse af tid, sted og dagsorden.

**Stk. 2.** Årsmødet skal holdes senest 4 uger efter at begæringen er fremsat. Lederforeningens

bestyrelse skal orienteres samtidig med indkaldelsen.

**Stk. 3.** Såfremt årsmødet udtrykker mistillid til bestyrelsen, træder denne tilbage. Vælges

der ikke på årsmødet en ny bestyrelse, skal Lederforeningens bestyrelse have

besked om det. Lederforeningens bestyrelse har herefter ansvaret for at indkalde til et

ekstraordinært årsmøde i fagforeningen.

**Bestyrelsen for den lokale lederforening og samarbejdet med den lokale fagforening**

§ 5. Bestyrelsen for den lokale lederforening skal understøtte og koordinere det

lokale lederarbejde og styrke samspillet mellem det lokale og det landsdækkende lederarbejde.

**Stk. 2.** Bestyrelsen har indstillingsret til den lokale fagforeningsbestyrelse.

**Stk. 3.** Hver lokal BUPL-fagforening tilrettelægger i samarbejde med ledermedlemmerne

lederarbejdet på en sådan måde, at de lokale lederinteresser varetages i forhold

til arbejdsgivere og andre lokale samarbejdspartnere.

**Stk. 4.** Bestyrelsen for den lokale lederforening og fagforeningsbestyrelsen indgår en

samarbejdsaftale

**Forretningsorden**

§ 6. Den lokale lederforenings bestyrelse fastlægger selv sin forretningsorden, hvor ovenstående indarbejdes.

**Sekretariatsbistand**

§ 7. Fagforeningsbestyrelsen er ansvarlig for, at der ydes sekretariatsbistand til den lokale lederforenings arbejde.

*Konsekvensrettet ift. BUPL’s lovsamling 2020-2022*

*Vedtaget på LLB den 23. marts 2022*